***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΤΟΣΚΑΝΗ**

**Σιένα, Φλωρεντία, Βολτέρα, Σαν Τζιμινιάνο, Ορβιέτο, Ρώμη**

**4 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **13/03** | **16/03** |

**1η ημέρα: ΠΑΤΡΑ – ΑΘΗΝΑ – ΡΩΜΗ – ΒΑΤΙΚΑΝΟ – ΣΙΕΝΑ**

Συγκέντρωση των εκδρομέων στις 03:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος . Ακολουθεί η πτήση μας για Ρώμη με την **AEGEAN**.Άφιξη και ξενάγηση στην "Αιώνια Πόλη" .Η ξενάγησή μας ξεκινάει από την Πλατεία Πόπολο ( Piazza del Popolo) θα περάσουμε στην Πλατεία της Ισπανίας με τα διάσημα σκαλιά (Piazza di Spagna) , την Φοντάνα ντι Τρέβι για να ρίξετε το καθιερωμένο νόμισμα, το Πάνθεον, την Πλατεία Ναβόνα με το σιντριβάνι των τεσσάρων ποταμών. Στο τέλος της υπέροχης περιηγητική μας βόλτας στη καρδιά της πόλης , Θα καταλήξουμε στο φημισμένο Τραστέβερε την μεσαιωνική συνοικία της Ρώμης με τα παραδοσιακά εστιατόρια. Στη συνέχεια ακολουθεί επίσκεψη στο ανεξάρτητο κρατίδιο του Βατικανού, για να ξεναγηθούμε στα περίφημα μουσεία του, με εκθέματα που περιλαμβάνουν διάσημα αγάλματα του αρχαίου κόσμου και της Αναγέννησης, όπως το σύμπλεγμα του Λαοκόωντα, τον Απόλλωνα του Μπελβεντέρε, έργα των Τζιότο, Ραφαήλ, Ντα Βίντσι, Καραβάτζιο κ.ά. Περνώντας από τους περίφημους Διαδρόμους των Κηροπηγίων, των Ταπισερί, των Γεωγραφικών Χαρτών και τις Αίθουσες με τις νωπογραφίες του Ραφαήλ, θα καταλήξουμε στην Καπέλα Σιστίνα με τη θρυλική οροφή ζωγραφισμένη από τον Μιχαήλ Άγγελο. Ακολούθως, θα περάσουμε στη μεγαλόπρεπη Βασιλική του Αγίου Πέτρου, τη μεγαλύτερη εκκλησία του κόσμου, χτισμένη πάνω στον τάφο του Αποστόλου Πέτρου όπου μεταξύ των άλλων θα δούμε την Πιετά του Μιχαήλ Άγγελου και το κιβώριο που δεσπόζει πάνω από τον παπικό βωμό, έργο του Μπερνίνι. Το απόγευμα θα ξεκινήσουμε για την πανέμορφη Σιένα, όπου θα τακτοποιηθούμε στα δωμάτια. Διανυκτέρευση.

**2η ημέρα: ΣΙΕΝΑ (ΒΟΛΤΕΡΑ – ΣΑΝ ΤΖΙΜΙΝΙΑΝΟ)**

Πρωινό και στη συνέχεια θα αναχωρήσουμε για να εξερευνήσουμε την πόλη-μουσείο, την μεσαιωνική Σιένα. Η πόλη είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της, τα αγέρωχα αρχοντικά, τα στενά καλντερίμια, τις ήσυχες πλατείες και τις μαυρισμένες από τον χρόνο εκκλησίες, όλα μέσα σε ένα κάδρο από καλοφτιαγμένα τείχη και στέρεους πύργους που έχουν διατηρηθεί ανέπαφα! Μεταξύ άλλων θα θαυμάσουμε την πανέμορφη πιάτσα Ντελ Κάμπο, την κεντρική πλατεία της πόλης με το υπέροχο Δημαρχείο. Εντυπωσιακός και ο Καθεδρικός ναός με το αριστουργηματικό του δάπεδο, τα περίτεχνα ξυλόγλυπτα και τις μοναδικές τοιχογραφίες. Επόμενος σταθμός μας η Βολτέρα , η οποία βρίσκεται στην κορυφή ενός αρκετά υψηλού και απότομου λόφου , σε αντίθεση με την υπόλοιπη Τοσκάνη που χαρακτηρίζεται από χαμηλούς λόφους που καταλήγουν σε πεδιάδες . Όλα τα στενά δρομάκαι της πόλης οδηγούν στην Piazza dei Priori , όπου ξεχωρίζει το ομώνυμο παλάτι , πηγή έμπνευσης για πολλά δημόσια κτίρια σε ολόκληρη την Τοσκάνη , από τον Μεσαίωνα και μετά . Συνεχίζουμε για το Σαν Τζιμινιάνο , το οποίο βρίσκεται στην αμπελοοινική ζώνη της Τοσκάνης. Το πανέμορφο αυτό μεσαιωνικό χωριό είναι Μνημείο Παγκόσμιας Πολιτιστικής Κληρονομιάς από την UNESCO. Οι μεσαιωνικοί πύργοι είναι το σήμα κατατεθέν της πόλης , η οποία αναπτύχθηκε πολύ από τον Μεσαίωνα και μετά λόγω των εύφορων λόφων της περιοχής . Σημαντικό ρόλο έπαιξε και το γεγονός πως αποτελούσε στάση των καθολικών προσκυνητών κατά τη διάρκεια του ταξιδιού τους προς τη Ρώμη. Αργά το απόγευμα επιστροφή στη Σιένα και στο ξενοδοχείο μας. Διανυκτέρευση.

**3η ημέρα: ΣΙΕΝΑ (ΦΛΩΡΕΝΤΙΑ)**

Πρωινό και αναχώρηση για μια ημερήσια εκδρομή-ξενάγηση στην πρωτεύουσα της Τοσκάνης, την υπέροχη Φλωρεντία. Φθάνοντας, θα δούμε τα σημαντικότερα αξιοθέατα της πόλης, όπως τον επιβλητικό Ντουόμο με το φημισμένο καμπαναριό του Τζιότο, το Βαπτιστήριο, την εκκλησία Σάντα Κρότσε, την Πόντε Βέκιο, την Πιάτσα ντε λα Σινιορία κ.ά. Ελεύθερος χρόνος για βόλτες στην πόλη, για επίσκεψη στην πινακοθήκη Γκαλερία Ουφίτσι (Galleria degli Uffizi), που διαθέτει μία από τις πιο αξιόλογες συλλογές αναγεννησιακής τέχνης (Τζιότο, Μποττιτσέλλι, Λεονάρντο ντα Βίντσι, Ραφαήλ, Τιτσιάνο, Βερονέζε, Μιχαήλ Άγγελος, Καραβάτζιο, Ρέμπραντ, Ρούμπενς, Ντύρερ, Γκόγια, Ελ Γκρέκο κ.ά.) ή για ψώνια στην φημισμένη αγορά της. Επιστροφή στο ξενοδοχείο και θα ακολουθήσει επίσκεψη μας στο κέντρο της πόλης για να θαυμάσουμε την Σιένα για τελευταία φορά . Διανυκτέρευση.

**4η ημέρα: ΣΙΕΝΑ – ΟΡΒΙΕΤΟ – ΡΩΜΗ – ΑΘΗΝΑ – ΠΑΤΡΑ**

Πρωινό στο ξενοδοχείο. Σήμερα θα έχουμε την ευκαιρία να γνωρίσουμε το αρχαίο μεσαιωνικό χωριό Ορβιέτο με πιο γνωστό αξιοθέατο της πόλης τον γοτθικό-ρωμανικό καθεδρικό ναό του. Η κατασκευή του άρχισε το 1290 και ολοκληρώθηκε το 1320 και η πρόσοψή του είναι διακοσμημένη με μάρμαρο και μωσαϊκά. Άλλα αξιοθέατα του Ορβιέτο είναι το Πότσο ντι Σαν Πατρίτσιο, ένα πηγάδι βάθους 62 μέτρων με διπλή ελικωτή σκάλα, το Παλάτι του Πάπα, το Παλάτσο ντελ Καπιτάνο ντελ Πόπολο και το οχυρό Αλμπόρνοζ του 14ου αιώνα με πανοραμική θέα στην κοιλάδα του Ορβιέτο. Χρόνος ελεύθερος να περιπλανηθούμε στην πανέμορφη γραφική παλιά πόλη με τα μικρά γραφικά μαγαζάκια και τις οικοτεχνίες και για ελαφρύ μεσημεριανό γεύμα . Αναχώρηση για την Ρώμη. Μεταφορά στο αεροδρόμιο για την πτήση της επιστροφής μας στην Αθήνα . Άφιξη στην Αθήνα και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 31/01** | **Τιμή από 01/02** |
| Τιμή σε δίκλινο | 800 € | 860 € |
| Τιμή σε μονόκλινο | 960 € | 1.020 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια Αθήνα - Ρώμη – Αθήνα με την AEGEAN
* Μία αποσκευή μέχρι 23 κιλά και μία χειραποσκευή μέχρι 8 κιλά
* Διαμονή στο κεντρικό ξενοδοχείο ATHENA 4\* στη Σιένα με πρωινό μπουφέ καθημερινά
* Μεταφορές, περιηγήσεις, ξεναγήσεις όπως αναφέρονται στο αναλυτικό πρόγραμμα της εκδρομής
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Ελληνόφωνος συνοδός του γραφείου με μεγάλη εμπειρία στην Ιταλία.
* Ελληνόφων διπλωματούχος ξεναγός, σύμφωνα με το πρόγραμμα.
* Φόροι αεροδρομίων
* Φόρος διαμονής
* Ασφάλεια αστικής/επαγγελματικής ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδοι σε μουσεία, μνημεία, αξιοθέατα
* Φιλοδωρήματα/Αχθοφορικά/Bus parking/ check points (20 € το άτομο / πληρωτεά στην Ιταλία)
* Προαιρετική είσοδος και ξενάγηση στο Βατικανό με ακουστικά (65 ευρώ ανά άτομο , κατόπιν διαθεσιμότητας).
* Ότι αναφέρεται ως προαιρετικό ή προτεινόμενο

**ΠΤΗΣΕΙΣ – AEGEAN**

ΑΘΗΝΑ – ΡΩΜΗ: 08:35 – 09:40

ΡΩΜΗ – ΑΘΗΝΑ: 18:30 – 21:30

**ΣΗΜΕΙΩΣΕΙΣ:**

* Προκαταβολή για κράτηση θέσης: 250 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 01/03
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.